Йоана Буковска прати мъжа си на училище за бащи - Скандално
Йоана Буковска все още се съвзема от шока, наречен близнаци. Вместо да страда и охка, че при нея се е преселила свекърва й, актрисата просто обожава майката на мъжа си.
Теодора Давидкова, която чак даваше интервюта по медиите от името на младото семейство, се оказала страхотна баба. Тя се грижела всеотдайно за Вяра и Любомир, за да може снаха й да си почине и да влезе във форма. Никак не е лесно, признава Йоана, която докато беше бременна твърдеше, че е дар от Бога да имаш син и дъщеря едновременно и то само с една бременност и едно раждане. Тогава тя не се беше сетила, че малките човечета ще имат нужда от двойно, че и тройно повече грижи, защото всяка е със собствено мнение, когто едното спи, другото плаче и обратно и общо взето си е пълна лудница. Актрисата още не знае, че абсолютната лудница ще настъпи тогава, когато и двамата проходят и започнат да изслдват къщата в две различни посоки. Най-вероятно тогава трябва да ги води на каишка, или да наеме още някой да й помага.
Таткото не е абдикирал от задълженията си. Той съвестно минал всички уроци в училището за бащи и сега поема част от работата по отглеждането на рожбите си. Само че сутрин отива на работа, вечер се връща, а двете жени са под денонощен обстрел и в бойна готовност заради двете сладки хлапета. Още при раждането майката свалила 14 килограма, а сега от тичане с памперси и биберони е свалила още 7. Така тя е достигнала предишната си форма и с малко фитнес ще извае отново тялото си. Не е ясно обаче кога ще може да се върне на сцената. Домашният театър е прекалено голям и дълъг цяло денонощие, за да може да вмести в него и служебните си задължения. Засега тя е дала предимство на майчинството и е оставила настрани кариерата, за която ще мисли после.